AlmaznayaGroza/cyrillic-language-classification huggingface dataset:
26 оштолэзь

26 оштолэзь - арлэн 116-тӥ нуналыз (117-тӥ нунал високосной арын) григорианской календарья. Выль арозь 249 нунал кыле. Али дыре юлиан календарьлэн 13-тӥ оштолэзезлы огкадь луэ. == Праздникъёс == Визь ваньбурлэн калыккуспо нуналыз Радиаци авариосын но катастрофаосын быремъёсты тодэ ваён нунал == Луэм учыръёс == 1795 - Россия империя киултӥз Курляндиез. 1798 - Франция киултӥз Женева Республикаез. 1799 - кутскиз Адда шур дурын жугиськон, кудӥз луоз вал союзникъёслэн нырысетӥ бадӟым вормонзы Суворовлэн итальян походэз дыръя. 1828 - Россия империя ож ялӥз Осман империлы. 1920 - ялэмын Хорезм Калык Советской Республика. 1925 - фельдмаршал Пауль фон Гинденбург Веймарской республикалэн президентаз быръемын. 1934 - Харбинын огазеяськизы ВФО но РФП, Всероссийской фашистской партиез кылдытыса. 1937 - граждан ож Испаниын: «Кондор» нацистской легионлэн Герника кар вылэ воздушной налётэз. 1965 - 9-тӥ май (Вормон нунал) Совето Союзын выльысь ужантэм нунал луиз. 1966 - Ташкентысь 8 баллъем кужымен музъем зуркан. 1978 - Северомуйской тоннельлэн лэсьтӥськонэз кутскиз. 1986 - Чернобыль АЭС-лэн ньылетӥ энергоблоказ пуштон. 1994 Удмурт Республикалэн кун гербез юнматэмын вал. t-кваркъёс вань шуыса, нырысетӥ доказательствоосыз поттон сярысь ялэмын. 1999 - Можга карын муниципал телерадиокомпания кылдытэмын («МТРК Можга»). 2001 - Италмас черкогуртын Г. А. Кулаковалэн корка-музеез эксплуатацилы сётэмын. 2006 - Вотка кар думаысь депутатъёс кутӥзы Воткалэсь гербзэ но флагзэ. == Вордскизы == 121 - Марк Аврелий, римской император (161-180), философ. 1575 - Мария Медичи, Францилэн королеваез 1600-1610 аръёсын. 1730 - Шарль Мессье, Франциысь астроном. 1798 - Эжен Делакруа, Франциысь художник. 1886 - Габдулла Тукай, бигер калык кылбурчи. 1894 - Рудольф Гесс, Адольф Гитлерлэн секретарез 1925-тӥ арысен, 1933-1941 аръёсын - фюрерлэн воштӥсез. 1900 - Чарльз Рихтер, Америкаысь физик, музъем зурканъёслэсь кужымзэс дунъян шкалаез кылдытӥсь. 1913 - Эркки Итконен, финн кылчи. 1927 - Василий Бабурин, Удмуртиысь невропатолог, СССР-ысь калык врач. 1938 - Майя Веретенникова, Удмуртиысь тележурналист. 1939 - Алевтина Журавлёва, удмурт дышетӥсь-методист. 1945 - Левенте Сёрени, венгер композитор, кырӟась, кылбурчи. 1947 - Виктор Балакин, Удмуртиысь кун ужась, Иж карлэн мэрез. 1953 - Нина Тарасова, актриса, Удмуртиысь калык артист. 1954 - Дмитрий Киселёв, Россиысь тележурналист. 1960 - Екатерина Виноградова, Удмуртиысь куиськись мастер. 1968 - Ольга Туктарёва, клубын ужась, «Брангуртысь песянайёс» ансамблен кивалтӥсь, Удмуртиысь калык артист. 1970 - Мелания Трамп, Америкаысь фотомодель но дизайнер, США-ысь 45-тӥ президентлэн Дональд Трамплэн кузпалыз. == Кулӥзы == 1856 - Пётр Чаадаев, ӟуч философ, гожъяськись, публицист. 1997 - Валерий Ободзинский, эстрада кырӟась.

Source: original
Альстрёмерия

Альстрёмерия ( лат. Alstroemeria ) - Alstroemeriaceae семьяысь Лымшор Америкалэн сяськаё будос. Дуннеын тодмо ог 120 пӧртэм. == Видъёс == Alstroemeria aurea Alstroemeria brasiliensis Alstroemeria campaniflora Alstroemeria graminea Alstroemeria haemantha Alstroemeria hookeri Alstroemeria ligtu Alstroemeria nana Alstroemeria nivalis Alstroemeria pelegrina Alstroemeria piauhyensis Alstroemeria poliphylla Alstroemeria psittacina Alstroemeria revoluta

Source: original
22 куарусён

22 куарусён - арлэн 265-тӥ нуналыз (266-тӥ нунал високосной арын) григорианской календарья. Выль арозь 100 нунал кыле. Али дыре юлиан календарьлэн 9-тӥ куарусёнэзлы огкадь луэ.э == Луэм учыръёс == 1236 - Саул дорын ож меченосецъёслэн ордензылы пум понӥз. 1499 - Базель огкылъя Швейцариысь конфедерация Священной Рим империлэсь эрико луэм. 1735 - Роберт Уолпол Даунинг-стритлэн 10-тӥ номеро юртаз лыктэм. 1780 - Вознесенской дворцовой слобода пӧрмытэмын Сарапул уездной карлы, но Глазово черкогурт - Глазов карлы; озьы ик кылдытэмын Глазов но Сарапул уездъёс. 1789 - огазеяськем ӟуч но австри войскоос генерал А. В. Суворовлэн но принц Фридрих Кобургскийлэн кивалтэм улсазы пазьгиллям турок армиез ожын Рымник дорын. 1792 - Француз республиканской календарьлэн нырысетӥ нуналыз. 1823 - Мороний, пӧй, валтыса вайиз Джозеф Смитэз зарни листъёсын ватосозь. 1862 - Америкаысь президент Авраам Линкольн ялӥз негр рабъёсты мозмытон сярысь. 1869 - Мюнхенын «Das Rheingold» опералэн премьераез вал. 1895 - Можга черкогуртын дунтэк калык библиотека-лыдӟетъюрт усьтэмын. 1921 - Нациослэн Лигаязы пыриллям Латвия, Литва но Эстония. 1937 - Украин ССР-ын кылдытэмын Житомир, Полтава, Николаев улосъёс. 1939 - немец войскоос сётӥллям Брестэз Горд Армилы. 1942 - Быдӟым Атыкай ож: Удмуртиысь Комсомол нимо артдивизионэз фронтэ келян ортчиз. 1944 - Горд армия нацистъёслэсь Таллинэз мозмытэм. 1952 - Глаз карысь жилищной управление кылдытэмын. 1955 - Бахчисарай вӧзын Крым астрофизической обсерватория усьтӥськиз. 1960 - Мали Францилэсь эрик басьтӥз. 1980 - Саддам Хусейн кужмысь пыриз Иранэ. 1989 - Казах кыл луиз Казахстанлэн кун кылэз. 1998 - Дэри черкогуртын шаертодонъя музей но культура парк усьтэмын вал. 2000 - Армян социально-культурной мерлэн инъет вылаз Удмуртиысь Армян мерлыко организация «Урарту» кылдытэмын. 2014 - Удмуртилэн нырысетӥ тӧроезлэн Александр Соловьёвлэн инаугурациез. == Вордскизы == 1791 - Майкл Фарадей, Англиысь физик но химик, электромагнитной индукциез усьтэм, генераторез кылдытӥсь. 1851 - Нырысетӥ удмурт гожъясьлэн, калыкез югдытӥсьлэн, священниклэн, дышетӥсьлэн Григорий Верещагинлэн вордскем нуналыз. Удмуртлэн буре ваён нунал. 1900 - Сергей Ожегов, ӟуч кыл валэктӥсь кыллюкамлэн авторез. 1909 - Мартти Ларни, Финляндиысь гожъяськись но журналист. 1938 - Дин Рид, американ актёр но кырӟась. 1945 - Юрий Фараджулаев, Удмуртиысь режиссёр. 1946 - Лидия Лукоянова, Удмуртиысь филолог, музей ужась. 1947 - Сергей Марков, Удмуртиысь актёр. 1966 - Светлана Шанская, Ижкарысь режиссёр, «Птица» театр-студиен кивалтӥсь. 1976 - Роналдо, Бразилиысь футболист. == Кулӥзы == 1612 - Василий Шуйский, Рюриковичъёслэн династиысьтызы берпум ӟуч эксэй.

Source: original
Соловьёв, Александр Васильевич (политик)

Александр Васильевич Соловьёв нимо мукет адямиос но вань. Александр Васильевич Соловьёв - удмурт политик но кун ужась, Удмурт республикаысь Кун Кенешлэн ньылетӥ (2007-2013) но витетӥ (2012-13) ӧтчамъёсызлэн Тӧроез, Федерацилэн Кенешаз Удмурт Республикалэн представителез (2013-2014). Удмурт Республикикалэн нырысетӥез Тӧроез (2014-тӥ арысен 2017-тӥ арозь). == Улон сюресэз == Вордскиз 18-тӥ инвожое 1950-тӥ арын. 70-тӥ аръёсы формовщик-литейщик луыса Ижкарысь Электромеханической но «Редуктор» заводъёсын тыршиз, 5 номеро Алнаш передвижной механизированной колоннаын стропальщик вал; 1979-тӥ арысен кошкиз «Удмуртавтодоре», механикысен кутскыса, управленилэн начальникозяз тубиз. 2003-тӥ арын сое бырйизы Удмурт Республикалэн Кун Кенешаз, вакчи дыр куспын луиз председателезлэн нырысетӥ воштӥсез; 2012-тӥ арын быръемын тӧрое. == Данъянъёсыз == Орден Дружбы; Заслуженный строитель Российской Федерации; Почётный дорожник России; Почётные грамоты Президиума Верховного Совета УАССР, Государственного Совета Удмуртской Республики, Правительства Удмуртской Республики; Знак отличия «Парламент России»; Почетный гражданин Алнашского и Балезинского районов Удмуртии. == Чӧлсконъёс == Соловьев Александр Васильевич Официальный сайт Государственного Совета Удмуртии. Эскеремын 2013-11-19 аре

Source: original
Бангкок

Бангкок (Таиландын сое Крунгтеп шуо) - Таиландлэн шоркарез. Городын 5 миллионлэсь трос адямиос уло (2018). Кар сылэ Чаупхраи шурлэн шунды ӝужан пал ярдураз, Сиам сюмлы матын. Люкиське 50 ёрослы. Бангкоклэн быдэс официальной нимыз луэ Крунг Тхеп Маханакхон Амон Раттанакосин Махинтараюттхая Махадилок Пхоп Ноппарат Ратчатхани Буриром Удомратчанивет Махасатан Амон Пиман Аватан Сатит Саккатхаттийя Витсанукам Прасит. Таӵе кузь ним луэмен кар Гиннесслэн рекордъёсъя книгаяз шедиз.

Source: original
Сент-Китс но Невис

Сент-Китслэн но Невислэн Федерацизы (англ. Federation of Saint Kitts and Nevis) яке Сент-Кристоферлэн но Невислэн Федерацизы (англ. Federation of Saint Christopher and Nevis) - Карибской зарезьлэн ӵукпал люкетысьтыз кун. Пичи Антильской шормуӵъёс пӧлы пырись кык остров вылын - Сент-Китс но Невис вылын - интыяськемын. Солэн бускельёсыз - Антигуа но Барбуда, Монтсеррат, Синт-Эстатиус но Сен-Бартельми. Территориезлэн быдӟалаез - 261 км². Сент-Китсын но Невисын 50 сюрс адями улэ. Шоркарез - Бастер кар.

Source: original
Шудон

Шудон - арбери, кудӥз кутӥське шудон пӧлын. Шудон, зэмос но йырысь кутэм арбериосты, образъёсты кылдытыса, быдэстэ пӧртэм кулэлыкъёсты. Кылсярысь, умственной, нравственной, эстетической но мукет. Шудон юрттэ пиналлы валаны асьме дуннеез, дышетэ сое кыдёке адӟон вылысь, валаса ужаны, озьы ик шудон юрттэ вераськон, мылкыдэз усьтон, малпаськон но йырсазь удысъёсын. Шудон быгатэ паськыт кутӥськыны пиналъёсты дышетонын но соослы визь-нод сётонын. Шудонлэн типъёсыз, характеръёсыз, пуштросэз но вылтус ласянез герӟаськемын конкретной визь-нодысь ӝутэм ужпумъёсын, пиналъёслэсь арессэс, азинскемзэс но тунсыкъяськонзэс ужэ кутыса. Пуштросэз но вылтус ласянь шудон герӟаськемын адямимерлэн социальной строеныз, лулчеберетлэн азинскеменыз. Озьы ик шудон туж юрртэ анай-атай но пинал вискын герӟет возьыны, ма асьме нуналъёссы туж вӧлскем ужпум луэ. Шудон, шудонъёс но ас процесс выллем, трос пӧртэм функциосты быдэсто. Со развлекать нылпиос, огӵошгес утён но функциосты быдэсто. Со сяна, нэнэелы юрттыны но творческой быгатонлыкъёссэс азинтон функцизэс шудон умоятыны. Со юрттӥз, физической но ӧнер азинскемъя умственной, кулэ нылпиослэн азьланьын улонзы. Нуны куара шудон понна кутыны характеро, яркыт сяськаос, текстураос уникальный. Шудон кутске куара тодманы но со вӧзын нуны сяська, тодэ азинсконъёс возьматэм но азинске шуыса. Кубикен шудон азинтыны чебер возьматоз али. Со кабъяськемын зрительно-моторное координацизэс, математической познавательные но ӧнеръя, творческой быгатонлыкъёссэс возьматӥзы нылпи огдыре лэзе. Таӵе шудон, нылпиос тупен дышетонлэн мугъёсыз но юрттыны-шарик кадь-бервылъёсысьтызы герӟеттылэн, пайдаё но ӧнеръя движениез азинтыны координацизэс, мукетъёссэ лэзе. Пластилинлэсь лэсьтӥськонъя, «укылтэм замазкаен» но мукет быгатонлыкъёссэс положительно физической развлечение укша, нэнэ, эмоциональной нылпиос но социальной азинсконъя. Со сяна, кылдӥз ачиз коже материал, нылпи шудон кадь лэзизы. Школаын нылпиос понна шудонъёс азинтӥзы йыртӥянъёс, конструктор, шудонъёс, ӧнерезлы быгатонлыкъёссэс азинтыны юрттозы технической ужпумъя но решениос математической. Пинал пудоосты вордыны но бадӟымамен но шудон понна. Кылсярысь, законэз утёнъя зыбкаез но ньютон импульс кужымзэс возьматъязы.

Source: original
Лида замок

Лида замок - Белоруссиысь замок, интыяське Лида карын. Пуктэмын 1323-тӥ арын Гедимин князь косэмъя. Со сьӧрын утиськиллям Новогрудокысь-Кревоысь-Медникиысь-Трокиысь крестоносецъёслэсь. == Юртэз == Замок пуктэмын вылэм кӧльылэсь но кирпичлэсь луо гурезьын, со котыртӥ бызиллям Лидея но Каменка шуръёс, уйпалаз 20 метръем бадӟым гу гудэмын вылэм. Со гу 2 шуръёсыз герӟам, нош замокез карлэсь люкем. Бергес (XVI-XVII дауръёсы, вылды) вӧзаз ты но лэсьтӥллям на. Замок 4 сэрего, 2 башняосын - сыӵеен ик возиськемын туннэ нуналозь. Замок пушкын интыяськиллям черк (1533-тӥ арын со Лида городэ выжтэмын вал), юртъеръёс, 1568-тӥ арысен - суд, архив, острог. Улон интыос вылӥллям башняослэн вылӥ этажъёсазы. == Замоклэн борддоръёсыз == Замок шонертэм квадратлы укша. Солэн тужгес бадӟымез борддорезлэн - уйпалэзлэн - кузьдалаез - 93,5 м. Лымшор борддорез - тужгес вакчиез - 80 м. Шундыпуксёнэз кыстӥське 84 м, шундыӝужанэз - 83,5 м.

Source: original
Франкфурт

Франкфурт (нем. Frankfurt am Main) - быдӟалаезъя Германиысь витетӥ кар, Гессен федерал музъемысь тужгес но бадӟымез кар. Улӥсьёсызлэн лыдзы - ог 753 сюрс адями (2019-тӥ аръя). Франкфурт кар Рейн - Майн (нем. Rhein-Main-Gebiet) бадӟым регион-метрополилэн шорсюлмыз луэ. Кар сылэ Майн шур вамен вашкала выжон интыын но интыяське Франкониын - франкъёслэн музъемазы. Татысь но потэ городлэн немец нимыз - «франкъёслэн выжон интызы». Франкфурт дуннеысь «альфа-городэн» лыдъяське. Со коммерция, культурая, дышетонъя, туризмъя центр но транспорт герд луэ. Татын интыясько Европаысь шор банк, Германиысь федерал банк, Франкфурт биржа но Франкфурт ярминка.

Source: original
31 пӧсьтолэзь

31 пӧсьтолэзь - арлэн 212-тӥ нуналыз (213-тӥ нунал високосной арын) григорианской календарья. Выль арозь 153 нунал кыле. Али дыре юлиан календарьлэн 18-тӥ пӧсьтолэзезлы огкадь луэ. == Праздникъёс == Африкан нылкышнолэн нуналыз удмуртъёс - Берпуметӥ турнан нунал. == Луэм учыръёс == 904 - арабъёс киултӥзы Византилэсь быдӟалая кыктэтӥ карзэ - Солунез. 1181 - новгородъёс, удмуртъёсыз вормыса, Ватка дурын нырысетӥ ӟуч карез инъязы - Никулицынэз. 1655 - ӟуч войскоос куать арлы басьтӥзы Литва Быдӟым княжестволэсь шоркарзэ - Вильнаез. 1703 - Даниэль Дефо сатирической памфлетсэ поттон понна дантэм юбо борды шедиз, нош тау карись лондонъёс со вылэ сяськаосты кисьтӥзы. 1815 - нырысетӥез чугун сюрес катастрофа, 13-ысен 16 муртозь быриллям. 1918 - Национальностьёсын ужанъя калык комиссариатын Вотской отделэз кылдытэмын. 1919 - Ижкаре ВЦИК-лэн комиссиеныз ӵош вуизы Н. К. Крупская но В. М. Молотов. 1929 - йылпумъяськиз ВКП(б)-лэн Удмурт автономной областьысь XII-тӥ конференциез, кудӥз Удмуртиысь калык хозяйствоез азинтонъя нырысетӥ вить аръем планэз кутӥз. 1930 - Якшур-Бӧдьяысь педагогикая училище усьтӥськемын. 1954 - итальян альпинистъёс нырысьсэ вормизы Чого́риез, дуннеысь ӝуждалая кыктэтӥ гурезь йылыз. 1963 - Ижын «Зангари» вуриськон фабрика усьтэмын. 1964 - Вотка карын усьтӥськиз медициная училище. 1968 - УАССР-ысь Верховной Советлэн Президиумезлэн указэныз Чепецкой посёлок Турецкой сельсоветысь Балезиное пыртэмын. 1975 - Детройтын профсоюзной кивалтӥсьлэн Джимми Хоффалэн валантэм ышон-быронэз сярысь ялэмын. 1976 - НАСА «Марсысь сфинкслэсь» фотозэ поттӥз. 2012 - Майкл Фелпс олимпи медальёслэн лыдзыя Лариса Латыниналэсь рекордзэ басьтӥз. == Вордскизы == 1704 - Габриэль Крамер, Швейцариысь математик, линейной алгебраез кылдытӥсьёс пӧлысь одӥгез. 1795 - Илья Чайковский, гурезь инженер, Вотка заводлэн кивалтӥсез (1837-1848), П. И. Чайковскийлэн атаез. 1886 - Фред Куимби, Америкаысь анимационной кинолэн продюсерез, «Оскар» премиослэн тямыс полъем лауреатсы. 1914 - Луи Де Фюнес, Франциысь киноактёр, режиссёр но продюсер. 1924 - Владимир Казачёнок, инженер-механик, ИжГТУ-лэн сӥё-дано профессорез. 1930 - Олег Попов, циркысь артист, клоун, СССР-ысь калык артист. 1937 - Эдита Пьеха, СССР-ысь но Россиысь поляк выжыё кырӟась. 1945 - Леонид Якубович, Россиысь актёр но телеведущой. 1962 - Уэсли Снайпс, Америкаысь киноактёр. 1964 - C. C. Catch (зэмос нимыз Каролина Катарина Мюллер), Германиысь поп кырӟась. 1965 - Джоан Кэтлин Роулинг, Англиысь гожъяськись, Гарри Поттер сярысь книгаослэн авторзы. 1986 - Евгений Малкин, Россиысь хоккеен шудӥсь, дуннеысь чемпион. == Кулӥзы == 1784 - Дени Дидро, Франциысь гожъяськись, философ-югдытӥсь, драматург. 1849 - Шандор Петёфи, Венгрилэн йӧскалык кылбурчиез. 1886 - Ференц Лист, венгер композитор, пианиноен шудӥсь, дирижёр. 1944 - Антуан де Сент-Экзюпери, Франциысь гожъяськись но профессиональной лётчик. 1953 - Николай Зелинский, совето химик-органик. 1993 - Семён Самсонов, совето удмурт гожъяськись. 2016 - Фазиль Искандер, совето но абхаз гожъяськись но кылбурчи.

Source: original
Югыт

Югыт - сюбег валанъя, адями синлы адскись электромагнитной тулкымъёс. Югытэн басьтэм спектральной диапазонлэн вакчи тулкымо пумыныз лыдъясько тулкымъёс, кудъёсызлэн вакуумын кузьдалазы 380-ысен 400 нанометрозь (750-790 ТГц), но кузь тулкымо пумыныз - 760-780 нанометръем тулкымъёс (385-395 ТГц). Паськыт валанъя, югыт борды ӵемысь котькыӵе оптической тылсиосты карыло. Та учырын «югыт» шуыса, адӟымон пиштонэз сяна инфрагорд но ультрабусӥр тылсиянъёсты нимало (тулкымъёсызлэн вакуумын кузьдалаоссы - 1 миллиметрысен 1 нанометрозь). Физикалэсь югыт эскерись люкетсэ оптика шуо. Вакуумын югытлэн ӝоглыкез луэ 299 792 458 м/с.

Source: original
Лыд

Лыд - математикаысь туж кулэ луись валан, кудӥз уже кутӥське лыдъян, мертан но номер пуктылон вылысь. Гожъяськыкузы лыдъёс возьматӥсько лыдпусъёсын но математика операциослэн пусъёсынызы. Первобытной обществоын лыдъяны кулэяськонъёслэсь кылдыса на, наукалэн азинскемезъя лыд сярысь валан туж паськытаз. == Валтӥсь классификаци == Натуральной лыдъёс ( N {\displaystyle \mathbb {N} } ) - огшоры лыдъянлэсь кылдэм лыдъёс: N = { 1 , 2 , 3 , . . . } . {\displaystyle \mathbb {N} =\left\{1,2,3,...\right\}.} Быдэс лыдъёс ( Z {\displaystyle \mathbb {Z} } ) - натуральной лыдъёсты, соослы пумит луись отрицательной лыдъёсты но нулез огазеянлэсь кылдэм лыдъёс: Z = { . . . − 2 , − 1 , 0 , 1 , 2 , . . . } {\displaystyle \mathbb {Z} =\left\{...-2,-1,0,1,2,...\right\}} . Рациональной лыдъёс ( Q {\displaystyle \mathbb {Q} } ) - m/n выллем лыдъёс (n ≠ 0), кытын m - быдэс лыд, а n - натуральной лыд. Зэмос (вещественной) лыдъёс ( R {\displaystyle \mathbb {R} } ) - рациональной лыдъёслэн множествозылэн паськытамез. Рациональной лыдъёс сяна, R {\displaystyle \mathbb {R} } множествое пыро иррациональной лыдъёс I {\displaystyle \mathbb {I} } . Зэмос лыд луэ пумтэм дасъем дробь, мукет сямен, +a0a1a2a3... яке −a0a1a2a3... выллем дробь, кытын a0 - быдэс неотрицательной лыд, нош a1, a2, a3 - гожпусъёс - котькудӥз дас пӧлысь одӥгез лыд. Комплексной лыдъёс ( C {\displaystyle \mathbb {C} } ) - зэмос лыдъёслэн множествозылэн паськытамез; z = x + i y {\displaystyle z=x+iy} выллем лыдъёс, кытын i - мнимой шуон единица.

Source: original
8 южтолэзь

8 южтолэзь - арлэн 67-тӥ нуналыз (68-тӥ нунал високосной арын) григорианской календарья. Выль арозь 298 нунал кыле. Али дыре юлиан календарьлэн 23-тӥ тулыспалэзлы огкадь луэ високоснойтэм аръёсын, 24-тӥ тулыспалэзлы високосной аръёсын. == Праздникъёс == Калыккуспо нылкышно нунал удмуртъёс - Кирень арня. == Луэм учыръёс == 1669 - Этна вулканлэн историысь тужгес но бадӟым кисьтӥськемез кутскиз. 1702 - Анна Стюарт луиз Англилэн, Шотландилэн но Ирландилэн королевазы. 1809 - Крыловлэн басняосын нырысетӥ книгаез югыт дуннеез адӟиз. 1900 - «Мир искусства» художественной огазеяськонлэн уставез юнматэмын. 1910 - Копенгагенын Социалистической Интернационаллэн пуктэмезъя 8-тӥ март нунал ялэмын нылкышноослы калыккуспо нунал. 1913 - Нью-Йоркысь нылкышноослэн тросэн демонстрациоссы полъёсты огкадь карыны куризы-косӥзы. 1917 - Путиловской заводын ужасьёс самодержавиез сэрпалтон лозунг улын митинге потӥзы. 1924 - СССР но Греция вискын дипломатической кусыпъёс тупатэмын. 1940 - Пермь карлы Молотов ним сётэмын. 1952 - Пенсильвания госпитальысь эмчиос Филадельфиын нырысьсэ «искусственной сюлэм» аппаратэз уже кутӥзы. 1965 - Нылкышноослэн калыккуспо нуналзы ужантэм нуналлы пӧрмемын. 1988 - Овечкинъёслэн трос пинало семьязы СССР-ысь Лондонэ самолётэз нуыны оскалтӥз. 2014 - Malaysia Airlines авиакомпанилэн Boeing 777 самолётэз чиптэм-чаптэм ышем. == Вордскизы == 1872 - Прокопий Алексеев, Ижысь пыӵал поттон заводлэн тодмо ужасез. 1894 - Вяйнё Валдемар Аалтонен, финн скульптор. 1914 - Яков Зельдович, совето физик. 1915 - Тапио Раутаваара, финн кырӟась, актёр но спортсмен. 1924 - Василий Таначев, Камбарка ёросысь Быдӟым Атыкай оже пыриськись, Совето Союзлэн Героез. 1929 - Эбе Камарго, Бразилиысь журналист, актёр но кырӟась. 1937 - Виктор Сыркин, историк, Глазысь педагогикая кун институтлэн дышетӥсез. 1941 - Алексей Мишин, СССР-ысь но Россиысь фигурной нискыланъёсъя тренер. 1955 - Владимир Никешкин, Россия Федерациысь Следственной комитетлэн Удмуртияя кивалтӥсез. 1994 - Ульяна Кайшева, Удмуртиысь биатлонист. == Кулӥзы == 1869 - Гектор Берлиоз, Франциысь композитор. 1874 - Миллард Филлмор, США-лэн 13-тӥ президентсы (1850-1853). 1917 - Фердинанд Цеппелин, Германиысь дирижабльёс лэсьтӥсь, граф, генерал. 1930 - Уильям Говард Тафт, 27-тӥ американ президент (1909-1913). 2005 Николай Шкляев, удмурт композитор. Аслан Масхадов, чечен ожгар но политической ужась, Чечен Республикалэн президентэз (1997-2005).

Source: original
2 куарусён

2 куарусён - арлэн 245-тӥ нуналыз (246-тӥ нунал високосной арын) григорианской календарья. Выль арозь 120 нунал кыле. Али дыре юлиан календарьлэн 20-тӥ гудырикошконэзлы огкадь луэ. == Луэм учыръёс == 1727 - Витус Беринглэн экспедициез Охотскысь Камчаткае кошкиз. 1789 - США-ын коньдон ужпумъя министерство кылдытэмын. 1794 - Одесса кар инъямын вал. 1807 - Англиысь флот Копенгагенэз бомбить карыны кутскиз. 1918 - Республикалэн Реввоенсоветэз кылдытӥськиз, солэн йырыз Троцкий луиз. 1930 - Ӟатча черкогуртын курорт бордын эмъюрт усьтэмын вал. 1941 - ожгар Мускоын Чайковский нимо концертной зал усьтӥськиз. 1943 - Лисичанск кар фашистъёслэсь мозмытэмын. 1945 - «Миссури» американ линкор вылын Японилэн капитуляциезлэн церемониез ортчиз, Кыкетӥ дунневыл ож соин ӵош йылпумъяськиз. 1950 - Ижын Евгений Кунгурцевлы сӥзем синпелет усьтэмын. 1955 - Камбаркаын лесотехнической техникум усьтэмын. 1958 - китай телевидение нырысьсэ эфире потӥз. 1962 - Новосибирскын миллионэтӥ улӥсь зарегистрировать каремын. 1967 - Уйпал зарезьын платформа вылын Силенд суверенной княжествоез кылдытон сярысь ялэмын. 1969 - США-лэн вооружённой кужымъёсаз Интернет вордӥськиз. 1971 - Огазеяськем Араб Республика куашказ Египетэз но Сириез люкыса. 1992 - «Трам-тарарам или Бухты-барахты» художественной фильмез съёмкаос Сарапулын кутскизы. == Вордскизы == 1906 - Александр Казанцев, ӟуч писатель-фантаст. 1907 - Иван Крянин, тодмо металлург, техника наукаосъя доктор, профессор. 1908 - Валентин Глушко, совето конструктор. 1913 - Александр Белов, удмурт кылтодосчи, кыллюкамъёслэн авторзы. 1919 - Григорий Евдокимов, ожгар лётчик, полковник, Совето Союзысь герой. 1926 - Евгений Леонов, СССР-ысь тодмо актёр. 1929 - Леонид Емельянов, удмурт писатель но журналист. 1934 - Ираида Весёлых, педагог но журналист, Шаркан ёросысь дано кунмурт. 1937 - Валентина Загуляева, Удмуртиысь калык артистка. 1964 - Киану Ривз, американ киноактёр но крезьгурчи (бас-гитарист). 1966 - Сальма Хайек, Мексикаысь актриса. == Кулӥзы == 1937 - Пьер де Кубертен, француз мерлыко ужчи. 1969 - Хо Ши Мин, Вьетнамлэн президентэз (1951-1969). 1973 - Джон Рональд Руэл Толкин, англи писатель, лингвист, филолог, «Кульчоослэн кузёзы» трилогилэн авторез. 2016 - Ислам Каримов, эрико Узбекистанлэн нырысетӥ президентэз.

Source: original
Пушкар

Пушкар - Якшур-Бӧдья ёросысь удмурт гурт, Пушкар гурт поселенилэн шорсюлмыз. Пушкар интыяськемын ёрослэн ӵукпал люкетаз, Якшур-Бӧдьялэсь 6 иськемын, Ижлэн шорезлэсь 40 иськемын. Гурт сылэ Бадӟым Оӵ шур дурын. == Историез == Пушкар 1865-тӥ арын кылдэмын. 1931-тӥ арын отын кылдытӥзы «Молот» нимо артелез. 2004-2005 аръёсы гурт газифицировать каремын вал. == Урамъёсыз == Гуртын 9 ульчаос вань: Ключевой, Лесной, Луговой, Молодёжной, Новой, Полевой, Удмурт, Цветочной но Центральной.

Source: original
Гаврилова, Клавдия Кузьминична

Клавдия Кузьминична Гаврилова - удмурт актриса, УАССР-ысь дано кырӟась (1940), УАССР-ысь калык артист (1952) - вордӥськиз 8-тӥ ноябре 1909-тӥ арын Вавож ёросысь Сулвай-Какси гуртын. Сценаез яртон мылкыдыз пуромиз, школаысь драмкружоке ветлыкуз. 1928-тӥ арын семьяеныз улыны выжизы Ижкаре. Татын Клавдия Кузьминична ужаз нылпи утись луыса. Бӧрысь выжиз Машиностроительной заводэ. Уж висказ пыриськылӥз Удмурт клубе. 1929-тӥ-1930-тӥ аръёсы дышетскыны пыриз Ижысь театр искусствоосъя курсъёсы. Нош 1931-тӥ арын заводысь кошкиз, интыяськиз Удмурт драмтеатре. Гавриловалэсь туссэ, выросъёссэ эскероно ке, солы туж тупаллязы серемес геройёс. Соослэсь образъёссэс актриса уката но мур возьматыны быгатылӥз. Кылсярысь, со шудӥз Куашкамез («Вало ӧр куашетэ»), Сьӧд Сандӥез («Кезьыт ошмес»), Апьяез («Камит Усманов»), Оринаез («Сюан»), Семипудихаез («Дуно салам»), Попадьяез («Вуж Мултан») но мукет. Пусъёно: Гаврилова спектакльёсын гинэ ӧз шудылы. Сцена вылын мыло-кыдо быдэсъялляз удмурт кырӟанъёсты. Театр удысын лулысь-сюлмысь ужамез пусъемын «Знак почёта» орденэн (1958).

Source: original
Дюпина, Евгения Андреевна

Евгения Андреевна Дюпина - Удмуртиысь нылкышно хоккеен шудӥсь, нападать карись. Вордӥськемын 30-тӥ инвожое 1994-тӥ арын Глаз карын. Али Санкт-Петербургысь «Динамо» хоккейя клуб но Россиысь сборной команда понна шудылэ. == Карьераез == 2011-тӥ арын Евгения дуннеысь чемпион луиз (U18). Озьы ик со Универсиадаослэн Чемпионзы вал 2015-тӥ но 2017-тӥ аръёсын. 2018-тӥ арын Лымшор Кореяысь Пхёнчханын Олимпи шудонъёсы пыриськиз. Андрей Дюпинлэн нылыз. Владислав Дюпинлэн сузэрез. == Чӧлсконъёс == Eliteprospects.com сайтысь статистикаез

Source: original